Com+escrivim+una+recepta+de+cuina?


 * PAUTES PER REDACTAR UNA RECEPTA DE CUINA **


 * 1) Ingredients: Heu d'anomenar tots els ingredients amb les quantitats corresponents per al nombre de persones, normalment són 4. Sobretot, no us oblideu de cap ingredient per molt comú que sigui (oli, sal,...). Si es tracta d'un ingredient del qual pot haver-n'hi de diverses classes, heu d'especificar el tipus concret que voleu per la vostra recepta (arròs llarg, arròs integral,...)
 * 2) Estris necessaris: Heu d'incloure tots els estris (olles, cassoles, paelles, cullerots, ganivets,...) que necessitarem per dur a terme la recepta i per presentar-la a taula.
 * 3) Temps de preparació: Calculeu, aproximadament, el temps que estaríem a realitzar tot el procés i que el plat ja es pugués servir a taula.
 * 4) Dificultat: Aquí tan sols heu d'especificar si l'elaboració del plat és: FÀCIL, MITJANA o DIFÍCIL.
 * 5) Preparació: Per fer el text instructiu de la preparació, sobretot ha de seguir un ordre, per això heu d'utilitzar elements d'enllaç: primerament, per començar, tot seguit, a continuació, després, finalment,... ● Ja sabeu quin temps verbal cal emprar (l'imperatiu,en 2a persona del singular o del plural, o en 3a persona del singular en el cas que el tractament fos de vostè). També és possible utilitzar perífrasis verbals (cal ..., haver de...)
 * 6) Aspectes a tenir en compte: Expliqueu fil per randa, tot el procés, no doneu res per fet. Heu de pensar que la recepta va dirigida a un públic que no té “ni idea de cuinar”. Vigileu amb el vocabulari, utilitzeu el diccionari. Si primer feu el plat a casa, us adonareu dels possibles inconvenients que us podeu trobar i us serà més fàcil de preparar el text instructiu. Si teniu alguna fotografia del plat cuinat, afegiu- la i anirà molt bé com a complement!